Putin declares martial law ৰাছিয়াৰ ৰাষ্ট্ৰপতি ভ্লাদিমিৰ পুটিনে ইউক্ৰেইনৰ চাৰিটা অঞ্চলত সামৰিক আইন জাৰি কৰাৰ কথা ঘোষণা কৰিছে। এই অঞ্চলকেইটা ইতিমধ্যে ৰাছিয়ান ফেডাৰেচনৰ সৈতে সংযুক্ত কৰা হৈছে।
আন্তৰ্জাতিক সংবাদ মাধ্যমৰ বাতৰি অনুসৰি বুধবাৰে এটা ভাষণত পুটিনে এই ঘোষণা কৰে।
পুটিনে বুধবাৰে মস্কোৰ সময় অনুসৰি আবেলি ৩ বজাত ৰাষ্ট্ৰীয় সুৰক্ষা পৰিষদৰ এখন বৈঠকত ভাষণ দিয়ে। ভাষণৰ আৰম্ভণিতে পুটিনে কয় যে অধিকৃত অঞ্চলসমূহত মনোনীত ৰাছিয়াৰ নেতাসকলক অতিৰিক্ত নিৰাপত্তা প্ৰদান কৰা হ'ব।
ফাইনেন্সিয়েল টাইমছৰ সাংবাদিক মেক্স ছেডনে জানিবলৈ দিছে যে ইউক্ৰেইনৰ সেনাৰ প্ৰত্যাক্ৰমণৰ ফলত ৰাছিয়াৰ সেনা এক ডাঙৰ আঘাতৰ সন্মুখীন হৈছে।
ইয়াৰ মাজতে পুটিনে অঞ্চলবোৰত সামৰিক আইন জাৰি কৰে। পুটিনৰ সামৰিক আইনে ৰাজহুৱা সমাৱেশ আৰু ভ্ৰমণ নিষিদ্ধ কৰিব বুলি ধাৰণা কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
